钦定古今图书集成/理学汇编/学行典/第172卷 > 薛敬之
## 钦定古今图书集成/理学汇编/学行典/第172卷 > 薛敬之

按《明外史周蕙传》：“‘蕙门人薛敬之，字显思，渭南人。五
岁好读书，不逐群儿戏。长从蕙游，鸡鸣候辟，辄洒扫
设座，跪而请教。尝语人曰：周先生躬行孝弟，学近伊
洛，吾以为师。陕州陈云达忠信狷介，事必持敬，吾以
为友’。宪宗初，以岁贡生入国学，与同舍陈献章并有
盛名。会父母相继殁，号哭徒行，大雪中遂成足疾。母”
嗜韭，终身不食韭。成化末，迁应州知州，课绩为天下
第一。弘治九年迁金华同知。居二年，致仕，卒年七十
四。所著有《道学基统》《洙泗言学录》，《尔雅便音》《思庵野
录》诸书。